Nyeste Skilderie af Kiøbenhavn, 1822-05-21
En af Skuespillets Hovedbestemmelser er at skaffe Folket en anstændig Fornøielse og Sinds opmuntring. Det kan altsaa betragtes som et vigtigt Middel til at befordre den offentlige Sundhed, for saavidt Munterhed og Adspredelse, ved at skaffe Blodet et friere og lettere Omløb, fremmer Menneskets Sundhed. Men at vore Skuespilhuus ikke er skikket til dette Øiemed, overbevises man om ved den første Jndtrædelse. Det er bygget over for 90 Aar siden, altsaa foren langt mindre Befolkning, end Kjøbenhavn nu har. Naar det er fuldt, saa er det propfuldt, og man befinder sig der ligesom i et russisk Svedebad, der er saa meget farligere for Sundheden, som den udaandede Luft af de mange her sammenstuvede Mennesker, er virkelig mephitisk. Landriani har fundet Luften i et alt for opfyldt Skuespilhuus ligesaa fordærvet, som Luften i Gravene; der brændte nemlig 120 Lys, antager man, at de i hver Minut fordærve 1000 Kubikfod Luft, saa har man i een Time allerede 60,000 Kubikfod altereret Luft. Føier man hertil Uddunstningerne, det Brændbare, der udflyder fra Lungerne af mange med Mad opfyldte, i Maven besværede, ophidsede Personer, saa vil man ikke undres over de sørgelige Følger af Opholdet paa saadant et Sted. Jevnf. Marsilio Landrian, physic. Untersuchungen aber d. Gesundheit der Luft.) Hvormange Mennesker hente sig ikke en Helsot i Skuespilhuset, For at forebygge de uberegnelige Virkninger heraf, vilde det være rigtigt, at betjene sig af Ventilatoren, til at rense den for Sundheden saa skadelige Luft. Ligeledes vilde det være gavnligt, at Spilletiden aldrig varede længer end høist tre Timer. Man har i den senere Tid begyndt at røge fra Theatret med Røgelse, førend Stykket begynder, og det kan være meget godt til sit Øjemed, da ofte Næsen baade paa Parterret og i Parquettet kommer i den besynderligste Collision med de øvrige Sandser, som gotte sig paa dens Bekostning, nu ved høje tragiske Rystelser, nu ved comisk Styrke, og nu ved fortryllende Toner. Men Røgelsen virker dog blot som Antidotum for Lugten, uden at gjørVentillatoren overflødig for Lungerne. Assistencehuset er umodsigeligen een af de gavnligste Jndretninger. Trænge end ikke Alle, saa trænge dog de fleste, især i vore Dage, til Assistence, og uden Tvivl har man kaldet Kirkegaarden uden for Nørreport Assistencekirkegaarden, fordi denne, ligesom Assistencehuset, viser Folk Assistence, naar al anden Assistence forsager dem. Men jo større Vigtighed denne Indretning er af desto større Fuldkommenhed bør man ønske den. Først og fremmest maatte Pantsætningen, og Jnd løsningen af Panter, der overstige en vis Værdie, kunne skee paa en lettere og beqvemmere Maade, end hidtil synes at have været Tilfældet. Hvorfor skal en Mand, der har et betydeligt Pant, han vil have laant paa, just være nødsaget til enten personlig at indfinde sig iblandt en Collection af Koner, Piger, Drenge o. s. v., eller og at lade en Anden møde for sig, Burde Jndretningen ikke være saaledes, at den, der har et anseeligt Pant, som han vil have laant paa, kunde indfinde sig paa et net, passende Sted, og, uden at bie længe, faae det Laan, han behøver, - Men ikke allene Pantsættelses- og Jndløsningsstuerne burde være flere og forskjellige, nemlig for dem, som have betydelige, og for dem, som have ubetydelige Panter, men ogsaa Auctionscatalogen over de Panter, der skulle sælges, og den Sahl, hvor disse sælges, trænge til en forbedret Jndretning. Titlerne paa de fleste Sager ere alt for laconiske. Et Gulduhr, et Sølvuhr, sex Bøger &c., er noget, som kun de Færreste kunne blive kloge paa. Hvorfor ikke sige hvilket Uhr om det er et Kjøbenhavnsk, engelsk, fransk &c., om det har een eller to Casser, hvorfor ikke anføre Bøgernes Titel, Nu maa man jo gjette sig til, hvilke Sager, der skulle sælges. Auctions sahlen maatte være saaledes indrettet, at Enhver, uden Forskjel, kunde komme til at see, hvad han byder paa, og hvad han ønsker at kjøbe. Og da det sikkerligen er meget vigtigt, at Sælgerne kunne erholde den høieste Priis, altsaa det høieste Overskud, saa vilde det være godt, at alle betydelige Sager, en Uge i Forveien, vare offentligen til Eftersyn for Alle og Enhver uden Forskjel, thi da vilde Enhver, der agtede at kjøbe noget, kunne gjøre sig bekjendt med de Ting, der skulde sælges, undersøge deres bedre eller slettere Beskaffenhed, og være viis paa, ikke at lade noget gaae under Prisen, til Skade for Pantsætterne, eller betale noget over Prisen, til Skade for sig selv. Saadanne Forbedringer vilde rigtig nok være forbundne med større Udgivter, men de vilde ogsaa være til største Gavn baade for dem, der gjøre Laan, og for dem, der kjøbe de Sager, Assistencehuset lader sælge ved sine Auctioner.